CELEX: 32022R0702
Language: sk
Date: 2022-05-05 00:00:00
Title: Vykonávacie nariadenie Komisie (EÚ) 2022/702 z 5. mája 2022 o povolení tinktúry z divozelu malokvetého ako kŕmnej doplnkovej látky pre určité druhy zvierat (Text s významom pre EHP)

6.5.2022   
               
               
                  SK
               
               
                  Úradný vestník Európskej únie
               
               
                  L 132/1
               
            
         VYKONÁVACIE NARIADENIE KOMISIE (EÚ) 2022/702
         z 5. mája 2022
         o povolení tinktúry z divozelu malokvetého ako kŕmnej doplnkovej látky pre určité druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     V súlade s článkom 7 nariadenia (ES) č. 1831/2003 bola predložená žiadosť o povolenie tinktúry z divozelu malokvetého. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (3)
                  
                  
                     Žiadosť sa týka povolenia tinktúry z divozelu malokvetého ako kŕmnej doplnkovej látky pre všetky druhy zvierat, ktorá sa má zaradiť do kategórie „senzorické doplnkové látky“ a do funkčnej skupiny „aromatické zlúčeniny“.
                  
               
                     (4)
                  
                  
                     Žiadateľ požiadal o povolenie tinktúry z divozelu malokvetého aj na použitie vo vode na napájanie. Na základe nariadenia (ES) č. 1831/2003 však nemožno povoliť používanie aromatických zlúčenín vo vode na napájanie. Používanie tinktúry z divozelu malokvetého vo vode na napájanie by sa preto nemalo povoliť.
                  
               
                     (5)
                  
                  
                     Európsky úrad pre bezpečnosť potravín (ďalej len „úrad“) v stanoviskách z 12. novembra 2019 (2) a 24. júna 2021 (3) konštatoval, že tinktúra z divozelu malokvetého nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. V prípade dlho žijúcich zvierat (spoločenské zvieratá a iné zvieratá, ktoré nie sú určené na výrobu potravín, kone a zvieratá určené na reprodukciu) však nebolo možné vyvodiť žiadne závery. Úrad takisto dospel k záveru, že vzhľadom na chýbajúce údaje by sa tinktúra z divozelu malokvetého mala považovať za dráždivú pre pokožku/oči alebo za kožný senzibilizátor. Komisia sa preto domnieva, že by sa mali prijať primerané ochranné opatrenia s cieľom zabrániť nepriaznivým účinkom na zdravie ľudí, najmä pokiaľ ide o používateľov doplnkovej látky.
                  
               
                     (6)
                  
                  
                     Úrad ďalej konštatoval, že tinktúra z divozelu malokvetého sa uznáva ako aróma v potravinách a jej funkcia v krmive by bola v zásade rovnaká ako v potravinách, preto ďalšie preukazovanie účinnosti nie je nutné. Zároveň overil správu o metódach analýzy kŕmnych doplnkových látok v krmive predložených referenčným laboratóriom zriadeným nariadením (ES) č. 1831/2003.
                  
               
                     (7)
                  
                  
                     Z posúdenia tinktúry z divozelu malokvetého vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie danej látky by sa preto malo povoliť podľa prílohy k tomuto nariadeniu.
                  
               
                     (8)
                  
                  
                     To, že použitie tinktúry z divozelu malokvetého ako aróma vo vode na napájanie nie je povolené, nevylučuje používanie tejto látky v kŕmnych zmesiach podávaných vodou.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľuje ako kŕmna doplnková látka vo výžive zvierat.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. mája 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vestník EFSA (EFSA Journal) (2019) 17(12):5910.
         
            (3)  Vestník EFSA (EFSA Journal) (2021) 19(7):6711.
      
      
         
            PRÍLOHA
            
                        Identifikačné číslo doplnkovej látky
                     
                     
                        Názov/meno držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        v mg doplnkovej látky/kg kompletného krmiva s obsahom vlhkosti 12 %
                     
                  
                        
                           Kategória: senzorické doplnkové látky.
                        
                        
                           Funkčná skupina: aromatické zlúčeniny
                        
                     
                  
                        2b475m)-t
                     
                     
                        –
                     
                     
                        tinktúra z divozelu malokvetého
                     
                     
                        
                           Zloženie doplnkovej látky
                        
                        tinktúra z divozelu malokvetého získaná z Verbascum thapsus L.
                     
                     
                        kurčatá vo výkrme
                     
                     
                         
                     
                     
                        –
                     
                     
                        50 
                     
                     
                        
                                    1.
                                 
                                 
                                    Doplnková látka sa pridáva do krmiva vo forme premixu.
                                 
                              
                                    2.
                                 
                                 
                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.
                                 
                              
                                    3.
                                 
                                 
                                    Zmes s inými botanickými kŕmnymi doplnkovými látkami je povolená za predpokladu, že množstvá aukubínu v kŕmnych surovinách a kŕmnych zmesiach sú nižšie než množstvo, ktoré vyplýva z používania jedinej kŕmnej doplnkovej látky na maximálnej alebo odporúčanej úrovni pred daný druh alebo kategóriu zvierat.
                                 
                              
                                    4.
                                 
                                 
                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky a očí.
                                 
                              
                     
                        26. mája 2032
                     
                  
                        kvapalná forma
                     
                     
                        morky vo výkrme
                     
                  
                        
                           Charakteristika účinnej látky
                        
                     
                     
                        ošípané vo výkrme
                     
                  
                        tinktúra z divozelu malokvetého získaná z Verbascum thapsus L. podľa vymedzenia Rady Európy (1)
                        
                     
                     
                        teľatá vo výkrme
                        jahňatá a kozľatá vo výkrme
                     
                  
                        sušina: ≤ 3 %
                        rozpúšťadlo (voda/etanol):
                        ≤ 97,5 %
                        popol: ≤ 0,3 %
                        aukubín: ≤ 0,006 %
                     
                     
                        lososovité ryby, okrem lososovitých rýb na účely reprodukcie
                     
                  
                        polyfenoly: ≤ 0,22 %
                        celkový obsah flavonoidov (ekvivalenty kyseliny chlorogénovej): ≤ 0,10 %
                     
                     
                        králiky vo výkrme
                     
                  
                        
                           Analytická metóda
                            (2)
                        
                        Na charakterizáciu tinktúry z divozelu malokvetého:
                        
                                    —
                                 
                                 
                                    gravimetrická metóda na stanovenie straty sušením a obsahu popola
                                 
                              
                                    —
                                 
                                 
                                    spektrofotometrická metóda na stanovenie celkového obsahu polyfenolov
                                 
                              
                                    —
                                 
                                 
                                    vysokoúčinná tenkovrstvová chromatografia (HPTLC) na stanovenie celkového obsahu fenolových kyselín.
                                 
                              
                     
                         
                     
                  
               (1)  Prírodné zdroje aróm – správa č. 2 (2007).
            
               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.